Tvrđava Elmina

Tvrđava Elmina je tvrđava što su je portugalske kolonijalne vlasti 1482. godine izgradile na području današnje Elmine u Gani. Tvrđava je izvorno izgrađena pod imenom São Jorge da Mina. Kao prva trgovačka postaja na obalama Gvinejskog zaljeva, tvrđava Elmina je zapravo najstarija europska građevina ispod Sahare. Iako je isprva bila trgovačka tvrđava, Elmina je postala jedna od najvažnijih postaja u sklopu transatlanstke robovske rute. Nizozemci su utvrdu osvojili 1637. godine, a 1642. godine i cijelu Zlatnu Obalu. Nizozemci su trgovinu robljem nastavili voditi sve do 1814. godine, a 1872. je nizozemska Zapadna Obala potpala pod vlast Britanskog Imperija. Kada je Zlatna Obala 1957. stekla nezavisnost od Britanije, uprava tvrđave pripala je nezavisnoj Gani. Danas je Elmina popularno historijsko odredište, a bila je jedna od važnijih lokacija snimanja filma Cobra Verde (1987) Wernera Herzoga. Danas je tvrđava Elmina organizirana u sklopu lokacija svjetske baštine UNESCO-a.